
Budapesti Nagykörút lehetőségeinek vizsgálata

   A budapesti Nagykörút mindig is egy nélkülözhetetlen éltető eleme volt a fejlődő városnak. Egy olyan fizikai funkciókat is ellátó ugyanakkor ezzel egyenrangúan fontos pszichikai – esztétikai funkciókat hordozó – mai szóhasználattal „LANDMARK” – eleme volt már az épülő világvárosnak is, mely elvárások mai létét és megítélését is meghatározzák.
   A II. világháborús pusztítás és az azt követő heroikus de mégiscsak gyors és egyszerűsítő helyreállítások a mai napig jelen vannak az utca látványában. A felgyorsult urbanizációs folyamatok, majd a forgalmi terhelés megtöbbszöröződése pedig extrém kihívások elé állítja a Nagykörutat. Látja és tudja ezt a város vezetés és érzékelik a városlakók. Több projekt és workshop vállalta/vállalja fel az együtt gondolkodás és a megoldáskeresés feladatait.
   Csapatunk ezen munkával csatlakozni kíván ezen jobbító szándékú munkába, de alapvetően más utakat keresve. Úgy véljük a megoldást szeretett grand boulvardunk megújításához nem csak az utca szintjén és a csatlakozó terek újra tervezésében kell meglelni, hanem mindezen teljesítmény-javítási folyamatokba be kell vonni a körút térfalát adó épület állományt is. Itteni vizsgálataink és ezek alapján hozott tervezési beavatkozásaink jelenthetik azon szükséges plusz inputot, melyen ezen város léptékű feladat sikeressége múlhat.
   Úgy gondoljuk ezen az épületeket is a megújításba bevonó holisztikus megközelítés jelentheti a Nagykörút igazi példaértékű rehabilitációjának az alapját. Dolgozatunkban egy konkrét példát vizsgálva mutatjuk be, hogy az épülettömbök mélységében meglevő beépítés rendelkezik azon fizikai és eszmei tartalékokkal melyek felszabadítása révén képes a Nagykörút megújulva egy élhető város szerves részévé mintegy a folyamatok hajtóerejévé válni. 



